ཚོགས་འདུའི་ཐོག་ཞུང་ཨན་ཁུལ་གསར་གྱི་འཆར་འགོད་དང་འཛུགས་སྐྲུན་ཐད་ཏང་གི་ཚོགས་ཆེན་བཅུ་དགུ་པའི་དགོངས་དོན་ཕྱོགས་ཡོངས་ནས་ལག་བསྟར་བྱེད་པ་དང་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པ་མཛུབ་ཁྲིད་དུ་བྱས་ནས་འཛམ་གླིང་གི་མིག་རྒྱང་དང་།རྒྱལ་སྤྱིའི་ཚད་གཞི།ཀྲུང་གོའི་ཁྱད་ཆོས།ངེས་གནས་མཐོ་པོ་བཅས་མཐའ་འཁྱོངས་བྱེད་དགོས་པ་དང་།སྤུས་ཚད་མཐོ་བའི་འཕེལ་རྒྱས་ཀྱི་བླང་བྱ་ལག་བསྟར་བྱས་ཏེཞུང་ཨན་གྱི་སྤུས་ཚདགསར་གཏོད་བྱེད་པ་དང་སྤུས་ཚད་མཐོ་བའི་འཕེལ་རྒྱས་ལ་སྐུལ་འདེད་གཏོང་བའི་ཐད་རྒྱལ་ཡོངས་ཀྱི་མིག་དཔེར་གྱུར་བ་བྱེད་དགོས་པ།པེ་ཅིང་གི་རྒྱལ་སའི་བྱེད་ནུས་གཙོ་བོ་མིན་པའི་གཅིག་སྡུད་ཐེག་ནུས་ཁུལ་གཏོད་རྒྱུར་དམིགས་ནས་རང་བྱུང་ཁམས་དང་བསྟུན་པ་དང་ཆོས་ཉིད་ལ་བརྩི་འཇོག་ཞུས་ནས་ལུགས་དང་མཐུན་པའི་གྲོང་ཁྱེར་གྱི་བར་མཐོངས་བཀོད་པ་བསྐྲུན་དགོས་པ།ས་ཁོངས་ཀྱི་རིག་གནས་དང་།རང་བྱུང་མཛེས་ལྗོངས།དུས་རབས་ཀྱི་བླང་བྱ་བཅས་དང་ཟུང་འབྲེལ་བྱས་ནས་ཀྲུང་ཧྭ་ཡི་ཉམས་འགྱུར་དང་།མཚོ་མཚེའུ་ཡི་མཛེས་ལྗོངས།གོམས་སྲོལ་གསར་གཏོད་བཅས་ཀྱི་གྲོང་ཁྱེར་གྱི་ཉམས་འགྱུར་ཆགས་པ་བྱེད་དགོས་པ།གྲངས་འཛིན་གྲོང་ཁྱེར་གོམས་སྟབས་གཅིག་མཚུངས་ངང་འཆར་འགོད་དང་འཛུགས་སྐྲུན་བྱས་ཏེ་རིག་ནུས་ཁུལ་གསར་ཧུར་ཐག་བསྐྲུན་དགོས་པ།སྣོད་བཅུད་སྔོན་ལ་འཇོག་པ་དང་ལྗང་མདོག་འཕེལ་རྒྱས་གཏོང་རྒྱུ་མཐའ་འཁྱོངས་ཀྱིས་ལྗང་མདོག་ཐཱན་ཉུང་ཁུལ་གསར་ཧུར་ཐག་བསྐྲུན་དགོས་པ།རྒྱལ་ཁབ་ཀྱི་བཀོད་སྒྲིག་གཞིར་བཟུང་རྒྱལ་ཁབ་རིམ་པའི་གསར་གཏོད་ལས་སྟེགས་ཁག་གཅིག་བསྐྲུན་ནས་གསར་གཏོད་ལ་བརྟེན་ནས་འཕེལ་རྒྱས་ལ་སྐུལ་འདེད་གཏོང་བའི་ཁུལ་གསར་ཞིག་ཧུར་ཐག་གཏོད་དགོས་པ།ནུས་ཆེའི་འགྲིམ་འགྲུལ་དྲ་རྒྱ་བཀོད་སྒྲིག་བྱས་ཏེ་ལས་བཟོ་དང་རྒྱུན་སྡོད་དུད་ཁྱིམ་དོ་སྙོམས་ཀྱི་བླང་བྱ་དོན་འཁྱོལ་བྱས་ནས་རིམ་པ་མང་བ་དང་།ཡོངས་སུ་ཁྱབ་པ།མི་གཤིས་ཅན་བཅས་ཀྱི་གཞི་རྩའི་སྤྱི་པའི་ཞབས་ཞུའི་དྲ་རྒྱ་ཆགས་པ་བྱེད་དགོས་པ་བཅས་ཀྱི་ནན་བཤད་བྱས་པ་རེད།